Bɔ́n bə́ Ruben, ǹtól mɔ́n Ísraɛ̂l amú á ngābə́ ńtōl mɔ́n; hədá ḿból á ngākúb éboe énɔ̌ŋ ésīá, etɔá ńtól dzíé é ngákə̄ ámɔ́ mə́ bɔ́n bə́ Yósəb, mɔ́n Ísraɛ̂l, təgé fə bǎd tə́leban étīē ńtól. 2Amú Yúda a ngábɔ ḿfǎŋ mod a lodo bəbə́nyāŋ bóé ai nâ a ngábi etɔŋ ńtómbá é sɔ̂ ábə̄ nyé hədá etíé ńtól é ngáwóge ai Yósəb. 3Bɔ́n bə́ Ruben, ǹtól mɔ́n Ísraɛ̂l: Hanok, Palu, Hɛtsrôn, ai Karni. 4Bɔ́n bə́ Yoel: Shemaya mɔ́n wōē, Gog mɔ́n wōē, Shiméi mɔ́n wōē, 5Mika mɔ́n wōē, Réaya, mɔ́n wōē, Baal mɔ́n wōē. 6Bééra mɔ́n wōē yǎ Tilgath Pilnéser, ǹkúkúmá yǎ Asiría, a ngábə́ étɔŋ ńtómbā Rubenít. 7Bəbə́nyāŋ bóé, anə́ mə̄ndá mə́ bod mábán, ǹkóán anə́ mə̄ndá mə́ bod: Yéiel a tə́lə̄ ósū, Zekaryahu a tsâ, 8Bɛla mɔ́n Azaz, mɔ́n Shɛ́ma, mɔ́n Yoel; ényɔ́ á ngābə́ tɔá Ârorer a kələ kwí á Nébo ai á Baal Méôn. 9Ḿfág yā ǹtóle dzób, bə́ ngábə́ tɔá á kələ kwí á mə̄nyíí yā ńkōd ńnam á ńnyie Efrǎta, amú bīyə́m byábánn bí ngáfoe abuí á sí yā Galaad. 10Á mə̄lú mə́ Sául, bə́ ngábɔ bitá ai Hagirít yā bə́ ngáku bɔ́ á mɔ́; ńdɔ̄ bə́ ngátɔbɔ á bibə̌m byábán á sí ésə yǎ ńtólē dzób yā Galaad. 11Bɔ́n bə́ Gad bə́ ngátɔbɔ a ngɔ́dɔ́ dzābán á sí yǎ Bashân a kələ kwí á Salka: 12Yoel a tə́lə̄ ósú, ényɔ́ bɛ̄ɛ Yaénái ai Shafath, á Bashân.